CELEX: 32020R1564
Language: hr
Date: 2020-08-06 00:00:00
Title: Delegirana uredba Komisije (EU) 2020/1564 оd 6. kolovoza 2020. o izmjeni Delegirane uredbe (EU) 2018/985 u pogledu njezinih prijelaznih odredaba radi uklanjanja posljedica krize uzrokovane bolešću COVID-19

28.10.2020   
               
               
                  HR
               
               
                  Službeni list Europske unije
               
               
                  L 358/1
               
            
         DELEGIRANA UREDBA KOMISIJE (EU) 2020/1564
         оd 6. kolovoza 2020.
         o izmjeni Delegirane uredbe (EU) 2018/985 u pogledu njezinih prijelaznih odredaba radi uklanjanja posljedica krize uzrokovane bolešću COVID-19
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta traktora za poljoprivredu i šumarstvo (1), a posebno njezin članak 19. stavak 6.,
         budući da:
         
                     (1)
                  
                  
                     U skladu s člankom 19. stavkom 3. Uredbe (EU) br. 167/2013, motori ugrađeni u vozila za poljoprivredu i šumarstvo ne smiju premašivati granične vrijednosti emisija onečišćujućih tvari stupnja V. i moraju biti u skladu s prijelaznim odredbama iz Uredbe (EU) 2016/1628 Europskog parlamenta i Vijeća (2).
                  
               
                     (2)
                  
                  
                     Zbog poremećaja uzrokovanih pandemijom COVID-a 19, Uredbom (EU) 2020/1040 Europskog parlamenta i Vijeća (3) prijelazno razdoblje predviđeno Uredbom (EU) 2016/1628 produljeno je za 12 mjeseci za određene potkategorije motora.
                  
               
                     (3)
                  
                  
                     Delegiranu uredbu Komisije (EU) 2018/985 (4) kojom se utvrđuju zahtjevi u pogledu graničnih vrijednosti emisija i postupaka EU homologacije tipa za vozila za poljoprivredu i šumarstvo te njihove motore trebalo bi stoga na odgovarajući način izmijeniti.
                  
               
                     (4)
                  
                  
                     S obzirom na to da produljenje prijelaznih odredaba neće imati utjecaj na okoliš jer su predmetni prijelazni motori već proizvedeni, zajedno s činjenicom da je teško predvidjeti točno trajanje kašnjenja uzrokovanih poremećajem zbog bolesti COVID-19, relevantna razdoblja trebalo bi produljiti za 12 mjeseci, kako je propisano Uredbom (EU) 2020/1040.
                  
               
                     (5)
                  
                  
                     S obzirom na činjenicu da prijelazno razdoblje propisano člankom 13. stavkom 5. Delegirane uredbe (EU) 2018/985 za određene motore istječe 31. prosinca 2020. i da su proizvođači trebali proizvesti vozila za poljoprivredu i šumarstvo opremljena prijelaznim motorima tih potkategorija do 30. lipnja 2020., ova bi Uredba trebala hitno stupiti na snagu sljedećeg dana od dana objave u Službenom listu Europske unije i trebala bi se primjenjivati od 1. srpnja 2020. Takva je odredba opravdana nepredvidivom i iznenadnom prirodom izbijanja bolesti COVID-19 te potrebom da se osigura pravna sigurnost i jednako postupanje prema proizvođačima bez obzira na to proizvode li vozila za poljoprivredu i šumarstvo prije ili nakon datuma stupanja na snagu ove Uredbe,
                  
               DONIJELA JE OVU UREDBU:
         
            Članak 1.
            U članku 13. Delegirane uredbe (EU) 2018/985 stavak 5. mijenja se kako slijedi:
            
                        1.
                     
                     
                        u trećem podstavku prva rečenica zamjenjuje se sljedećim:
                        „Za motore potkategorija kategorije NRE, za koje je obvezni datum primjene utvrđen u Prilogu III. Uredbi (EU) 2016/1628 u pogledu stavljanja na tržište 1. siječnja 2020., države članice odobravaju produljenje 24-mjesečnog razdoblja i 18-mjesečnog razdoblja iz prvog i drugog podstavka za dodatnih 12 mjeseci za proizvođače vozila s ukupnom godišnjom proizvodnjom manjom od 100 jedinica vozila za poljoprivredu i šumarstvo opremljenih motorom.”;
                     
                  
                        2.
                     
                     
                        dodaje se sljedeći četvrti podstavak:
                        „Za motore svih potkategorija za koje je obvezni datum primjene utvrđen u Prilogu III. Uredbi (EU) 2016/1628 u pogledu stavljanja na tržište 1. siječnja 2019., 24-mjesečno razdoblje i 18-mjesečno razdoblje iz prvog i drugog podstavka produljuju se za 12 mjeseci.”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. srpnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 60, 2.3.2013., str. 1.
         
         
            (2)  Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).
         
            (3)  Uredba (EU) 2020/1040 Europskog parlamenta i Vijeća od 15. srpnja 2020. o izmjeni Uredbe (EU) 2016/1628 u pogledu njezinih prijelaznih odredaba kako bi se odgovorilo na učinke krize uzrokovane bolešću COVID-19 (SL L 231, 17.7.2020., str. 1.).
         
            (4)  Delegirana uredba Komisije (EU) 2018/985 оd 12. veljače 2018. o dopuni Uredbe (EU) br. 167/2013 Europskog parlamenta i Vijeća s obzirom na zahtjeve u pogledu učinka na okoliš i učinkovitosti pogonskih jedinica vozila za poljoprivredu i šumarstvo i njihovih motora te o stavljanju izvan snage Delegirane uredbe Komisije (EU) 2015/96 (SL L 182, 18.7.2018., str. 1.).